# Alan Lloyd Hodgkin

### De Viquipèdia

Premi Nobel de Medicina o Fisiologia (1963)

Alan Lloyd Hodgkin ( Banbury, Anglaterra 1914 - Cambridge 1998 ) fou un biofísic anglès guardonat amb el Premi Nobel de Medicina o Fisiologia l'any 1963.

## [edita] Biografia

Va néixer el 5 de febrer de 1914 a la ciutat de Banbury, població situada al comtat d'Oxfordshire. Va estudiar medicina a la Universitat de Cambridge i va ser membre de la Royal Society de Londres des de 1952, esdevenint el seu president entre 1970 i 1975.

L'any 1972 fou nomenat Cavaller de l'Imperi Britànic per part de la reina Elisabet II del Regne Unit i el 1973 ingressà a l'Ordre del Mèrit. Morí el 20 de desembre de 1998 a la ciutat de Cambridge.

## [edita] Recerca científica

Després de la Segona Guerra Mundial participà en el projecte de desenvolupament del radar centrimètric al Telecommunications Research Establishment (TRE). A la Universitat de Cambridge, i al costat d'Andrew Huxley, posaren les bases de la teoria de Hodgkin i Huxley, coneguda com a potencial d'acció, és a dir l'impuls elèctric transmès entre el sistema nerviós central i la resta de l'organisme, determinant la naturalesa química i física dels impulsos nerviosos.

L'any 1963 li fou concedit el Premi Nobel de Medicina o Fisiologia pels seus treballs descriptius de la transmissió elèctrica dels impulsos a través dels nervis, premi compartit amb l'australià John Carew Eccles i el seu col·laborador Andrew Huxley.

## [edita] Enllaços externs

- (anglès) Pàgina de l'Institut Nobel, Premi Nobel de Medicina 1963

Obtingut de "http://ca.wikipedia.org../../../a/l/a/Alan_Lloyd_Hodgkin_04e6.html"

Categories: Metges anglesos | Premis Nobel de Medicina o Fisiologia

##### Views

- Article
- Discussió
- Revisió actual

##### Cerca

##### En altres llengües

- Česky
- Deutsch
- English
- Euskara
- Français
- Português
- Slovenčina
- Svenska